Държавен вестник, бр. 16, 2023 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  16
чл. 26, ал. 7 индикативна годишна работна 
програма или когато е извършено изменение 
на индикативната годишна работна програма, 
с което са променени:
1. целите на процедурата;
2. начинът на провеждане на процедура-
та – при промяна от процедура чрез директно 
предоставяне на процедура чрез подбор;
3. допустимите кандидати по процеду-
рата – при включване на нови допустими 
кандидати.
(4) При процедура чрез подбор, открита 
с два или повече срока за подаване на про-
ектни предложения, в обявата за откриване 
на процедурата се посочват началната дата и 
крайният срок за кандидатстване за второто и 
следващите производства, като по отношение 
на тях не се прилагат минималните срокове 
по ал. 2.
(5) Срокът за подаване на проектни пред-
ложения може да се удължава:
1. при изменение на документите по чл. 26, 
ал. 1 от ЗУСЕФСУ на основанията, посочени 
в чл. 26, ал. 7, т. 1 и 2 от ЗУСЕФСУ;
2. когато в срок до три дни преди изтичането 
на срока по ал. 1 няма постъпили проектни 
предложения или всички проектни предложе-
ния са оттеглени;
3. когато общият размер на заявената без-
възмездна финансова помощ по подадените в 
рамките на срока по ал. 1 проектни предло-
жения е по-малък от бюджета на процедурата;
4. когато с изменение на индикативната 
годишна работна програма се отменя обявя-
ването на друга процедура за финансиране на 
същите допустими дейности;
5. когато е налице пълно или частично не-
функциониране на информационни системи или 
регистри, данните от които са необходими при 
кандидатстване по процедури за предоставяне 
на безвъзмездна финансова помощ.
Чл. 13. (1) Поименният състав на комисията 
по чл. 33 от ЗУСЕФСУ, нейните отговорности 
и задачи и срокът за извършване на работата 
є се определят със заповедта на ръководителя 
на управляващия орган за назначаването є.
(2) Комисията по ал. 1 е съставена от:
1. председател без право на глас;
2. секретар (секретари) без право на 
глас – при необходимост;
3. нечетен брой членове с право на глас, 
които са не по-малко от трима;
4. резервни членове, които са не по-малко 
от трима.
(3) Председателят на комисията е служител, 
заемащ длъжност в управляващия орган или 
в междинното звено.
(4) Секретарят/секретарите на комисията са 
служители, заемащи длъжност в управляващия 
орган, в междинното звено или във второстепе-
нен разпоредител с бюджет към ръководителя 
на администрацията, в рамките на която се 
намира управляващият орган.
(5) Членовете и резервните членове на 
комисията могат да са служители, заемащи 
длъжност в управляващия орган, в междин-
ното звено или в администрацията, в рамките 
на която се намира управляващият орган или 
междинното звено, както и външни оценители.
(6) Председателят на оценителната коми-
сия ръководи организационно и методически 
работата є, координира оценителния процес и 
осигурява неговата безпристрастност.
(7) Секретарят, когато е определен такъв, 
подпомага председателя в дейността му, ор-
ганизира и обезпечава административно-тех-
ническата дейност на оценителната комисия. 
Когато в състава на оценителната комисия 
не е определен секретар, организационните и 
административно-техническите отговорности 
се изпълняват от председателя.
(8) В случаите, в които се извършва пред-
варителен подбор на концепции за проектни 
предложения, в едноседмичен срок от край-
ния срок за подаването им ръководителят на 
управляващия орган определя със заповед 
лица, които да извършат оценка на получените 
концепции.
(9) Лицата по ал. 8 трябва да притежават 
необходимата професионална компетентност 
за изпълнение на задачите и да отговарят на 
изискванията по чл. 17, ал. 2 и 3.
(10) Броят на лицата по ал. 8 и изискванията 
за професионалната им компетентност се оп-
ределят съобразно спецификата на съответната 
процедура и броя на получените концепции.
Чл. 14. (1) Външните оценители могат да 
бъдат:
1. служители в държавната администрация, 
които не заемат длъжност в администрацията, 
в рамките на която се намира управляващият 
орган или междинното звено;
2. физически лица, избрани след провеждане 
на централизиран конкурс и/или включени в 
Списъка на лицата, одобрени в проведения 
Централизиран конкурс за избор на външни 
оценители в областта на научните изследвания 
по чл. 14 от Постановление № 162 на Министер-
ския съвет от 2016 г. за определяне на детайлни 
правила за предоставяне на безвъзмездна фи-
нансова помощ по програмите, финансирани 
от Европейските структурни и инвестиционни 
фондове за периода 2014 – 2020 г. (ДВ, бр. 53 
от 2016 г.), и/или в базите данни от експерти 
на Европейската комисия;
3. лица, избрани в съответствие със Закона 
за обществените поръчки.
(2) Лицата по ал. 1 трябва да притежават 
висше образование с придобита образова-
телно-квалификационна степен „бакалавър“ 
или „магистър“ и най-малко 3 години опит в 
професионална област, свързана с конкретната 
процедура, или в оценяването на проекти по